Document ID: 32014D0777

KOMISIJAS ĪSTENOŠANAS LĒMUMS
(2014. gada 5. novembris)
par zvejas iespēju pārcelšanu no 8. kategorijas uz 7. kategoriju un to pārdali dalībvalstīm Mauritānijas EEZ
(2014/777/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2008. gada 29. septembra Regulu (EK) Nr. 1006/2008 par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem (1) un jo īpaši tās 10. panta 4. punktu,
tā kā:
(1)
Padomes Regula (ES) Nr. 1259/2012 (2) nosaka, kā dalībvalstīm sadala zvejas iespējas, kas iegūtas saskaņā ar Partnerattiecību nolīgumu zivsaimniecības nozarē starp Eiropas Savienību un Mauritānijas Islāma Republiku.
(2)
Regulas 1. panta 1. punkta h) apakšpunkts nosaka, ka 8. kategorijas “Pelaģiskās zvejas kuģi, kas nav saldētājtraleri” zvejas iespēju neizmantošanas gadījumā tās var pārcelt uz 7. kategoriju “Pelaģiskās zvejas saldētājtraleri” atbilstīgi minētās kategorijas iedalījuma metodei.
(3)
Īrija 2014. gada 28. augustā Komisijai apstiprināja, ka pilnībā neizmantos 8. kategorijas zvejas iespējas, kas tai iedalītas.
(4)
Ir izpildīti visi neizmantoto zvejas iespēju pārdales nosacījumi, kas paredzēti Regulas (EK) Nr. 1006/2008 10. pantā, kopā ar Regulas (ES) Nr. 1259/2012 1. panta 1. punkta h) apakšpunkta noteikumiem,
IR NOLĒMUSI ŠĀDI.
Vienīgais pants
8. kategorijas zvejas iespējas un 15 000 tonnu nozvejas limitu nodod un pārdala šādām dalībvalstīm saskaņā ar sadales principu, kas Regulas (ES) Nr. 1259/2012 1. panta 1. punkta g) apakšpunktā noteikts 7. kategorijai, laikposmam no 2014. gada 1. oktobra līdz 2014. gada 15. decembrim, kas ir spēkā esošā protokola piemērošanas termiņa beigas.
Vācija
810 tonnas
Francija
169 tonnas
Latvija
3 478 tonnas
Lietuva
3 719 tonnas
Nīderlande
4 038 tonnas
Polija
1 685 tonnas
Apvienotā Karaliste
550 tonnas
Īrija
551 tonna
Briselē, 2014. gada 5. novembrī

Labels: 18
15
6